તમામ ડોક્યુમેન્ટ્રી પુરાવાઓ તથા સાક્ષીઓને તપાસતાં નવેક મહિના પહેલાં અમદાવાદ ગ્રામ્ય કોર્ટે વિસ્મય શાહને પાંચ વર્ષની સજા ફટકારી હતી અને રાહુલ તથા શિવમ્નાં માતા-પિતાને પાંચ-પાંચ લાખ રૂપિયા વળતર ચૂકવવા આદેશ કર્યો હતો. આ કેસમાં વિસ્મયની કારની અડફેટે મૃત્યુ પામેલા શિવમ્ દવેના પિતા પ્રેમભાઇ અને માતા મંજુબહેન દવેએ મોટર એક્સિડન્ટ ક્લેમ ટ્રિબ્યુનલ એક્ટ પ્રમાણે રપ લાખના વળતરની માગણી કરી છે. થર્ડ પાર્ટી એક્સિડન્ટ ક્લેમ કોર્ટમાં દાખલ કરનાર વકીલ બી.કે. પટેલે જણાવ્યું છે કે શિવમ્નો પગાર રૂ.રર,૦૦૦ હતો, પગારના આધારે સરકારે નક્કી કરેલા ધારાધોરણ મુજબ વળતર રૂ.રપ લાખ થાય છે.